**Harjutus**

1. *L****eia*** *luuletusest 10 täishäälikuühendit ja tee need paksus kirjas ja värvi punaseks.*
2. *Leia luuletusest 10 kaashäälikuühendit ja tee need pa****ks****us kirjas ja värvi siniseks.*

## Kassi kaubamaja

Juhan Jaik

Kass kavatses kaubamaja  
​ja kassipoekest pidada.  
​Nüüd kaupa on osta vaja  
​ja kaugelt kohale vedada.

Ta ostis Nissist nisu  
​ja Riguldist rauarisu.  
​Ta Haapsalust omandas harju  
​ja Vigalast vihmavarju.

Siis ostis Lihulast lina  
​ja Tihemetsast tina,  
​kuid Vändrast ta omandas vähki  
​ja Pärnust pärandas pähkli.

Siis võttis Muhumaalt mulda  
​ja Kullamaalt kaevas kulda,  
​veel ostis Kihnust kinda  
​ja maksis ilusat hinda.

Sai Saaremaalt saiakaku  
​ja Sõrvemaalt sõgeda soku,  
​sai Kuressaarest häid kurke,  
​kuid Orissaarest sai orke.

Nüüd pood on tal valmis kui loss.  
​Kel taskus on mõni kross,  
​see otsib üles ta maja  
​ja ostab sealt, mida vaja.